Id-Deċiżjoni tal-Kummissjoni
tat-30 ta’ Ġunju 1993
li tistabbilixxi kondizzjonijiet speċjali li jirregolaw l-importazjoni ta’ prodotti tas-sajd li joriġinaw mill-Arġentina
(93/437/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi il-Komunita Ekonomika Ewropea,
Wara li kkunsidrat Direttiva tal-Kunsill 91/493/KEE tal-22 ta’ Lulju 1991 li tistabbilixxi l-kondizzjonijiet dwar is-saħħa għal-produzjoni u tqegħid fis-suq ta’ prodotti tas-sajd [1], u partikolarment l-Artikolu 11 tagħha,
Billi grupp ta’ esperti tal-Kummissjoni wettqu żjara ta’ spezzjoni fl-Arġentina biex jivverifikaw il-kondizzjonijiet li permezz tagħhom il-prodotti tas-sajd huma prodotti, maħżuna u mibgħuta lejn il-Komunita;
Billi d-dispożizzjonijiet tal-leġislazjoni Arġentinjana dwar l-ispezzjoni tas-saħħa u l-monitoraġġ ta’ prodotti tas-sajd jistgħu jkunu meqjusa ekwivalenti għal dawk stabbiliti bid-Direttiva 91/493/KEE;
Billi Servicio Nacional de Sanidad Animal (Senasa), l-awtorità kompetenti fl-Arġentina, u SIPA (Servicio de inspección de productos de origen animal), li huwa d-dipartiment tal-ispezzjoni tagħha, huma kapaċi li effettivament jivverifikaw l-applikazjoni tal-liġijiet eżistenti;
Billi l-proċeduri għall-akwist ta’ ċertifikat tas-saħħa li hemm referenza dwarhom fl-Artikolu 11(4)(a) tad-Direttiva 91/493/KEE għandhom ukoll ikopru d-definizjoni ta’ mudell ta’ ċertifikat, il-ħtiġiet minimi rigward il-lingwa(i) li bihom għandu jkun abbozzat u l-kwalifiki tal-persuna awtorizzata li tiffirmaħ;
Billi, bis-saħħa ta’ l-Artikolu 11(4)(b) tad-Direttiva 91/494/KEE, marka għandha tkun imwaħħla mal-pakketti ta’ prodotti tas-sajd li turi l-isem tal-pajjiż terz u n-numru ta’ l-approvazjoni għall-istabiliment ta’ l-oriġini jew tal-vapur fabbrika;
Billi, bis-saħħa ta’ l-Artikolu 11(4)(ċ) tad-Direttiva 91/493/KEE, lista ta’ stabilimenti u/jew vapuri fabbriki approvati għandha titħejja; billi dik il-lista għandha tkun imħejjija fuq il-bażi ta’ komunikazzjoni minn Senasa lejn il-Kummissjoni; billi huwa għalhekk għal Senasa li tassigura konformità mad-dispożizzjonijiet stabbiliti għal dak il-għan fl-Artikolu 11(4) tad-Direttiva (91/493/KEE);
Billi Senasa provdiet assigurazjonijiet uffiċjali rigward il-konformità mar-regoli stabbiliti fil-Kapitolu V ta’ l-Anness tad-Direttiva 91/493/KEE u li jirrigwardja t-twettieq tal-ħtiġiet ekwivalenti għal dawk stabbiliti b’dik id-Direttiva għall-approvazjoni ta’ stabbelimenti u vapuri fabbrika;
Billi l-miżuri kif provduti f’din id-Deċiżjoni huma bi qbil mal-opinjoni tal-Kumitat Permanenti Veterenarju,
ADOTTAT DIN ID-DEĊIŻJONI:
Artikolu 1
Senasa, dipartiment tal-Ministerju tal-Arġentina tal-Ekonomija (Segretarjat għall-agrikoltura, t-trobbija tal-annimali u s-sajd), għandu jkun l-awtorità kompetenti fl-Arġentina għal verifikar u ċertifikar b’konformità tal-prodotti tas-sajd u mal-ħtiġiet tad-Direttiva 91/493/KEE.
Artikolu 2
Prodotti tas-sajd li joriġinaw mill-Arġentina, bl-eċċezjoni tal-molluskoli bivalvi, eċinodermi, tuniċati u gastropodi marini fi kwalunkwu għamla, għandhom jilħqu dawn il-kondizzjonijiet li ġejjin:
1. kull konsenja għandha tkun akkumpanjata b’ċertifikat tas-saħħa oriġinali, numerat, mimli kif meħtieġ, iffermat, datat u li jkun fuq folja waħda bi qbil mal-mudell f’L-Anness A t’hawnhekk;
2. għandhom ikunu ġejjin minn stabilimenti jew vapuri fabbrika approvati li huma elenkati f’L-Anness B t’hawnhekk;
3. ħlief fil-każi ta’ prodotti tas-sajd friżati fil-massa w intiżi għall-manifattura tal-ikel priservat, il-pakketti kollha għandhom ikollhom il-kelma ‘Arġentina’ u n-numru approvat tal-istabiliment ta’ l-oriġini jew tal-vapur fabbrika, b’ittri li ma jitħassrux.
Artikolu 3
1. Iċ-Ċertifikati li hemm referenza dwarhom fl-Artikolu 2(1) għandhom ikunu mħejjija f’mill-anqas waħda mill-lingwi uffiċjali ta’ l-Istat Membru ta’ fejn isiru il-verifiki.
2. Iċ-ċertifikati għandhom iġibu l-isem, il-pożizzjoni u l-firma tar-rappreżentant ta’ Senasa u t-timbru uffiċjali ta’ din ta’ l-aħħar, f’lewn differenti minn dawk tal-kitba l-oħra.
Artikolu 4
Din id-Deċiżjoni għandha tapplika mill-1 ta’ Lulju 1993.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, it-30 ta’ Ġunju 1993.